《送史纯夫出疆》
宋代·王铚

悠悠远水季膺舟，漠漠余寒季子裘。
隔岁梅花新旧恨，入春山色古今愁。
重游梁宋三千里，看复关河四百州。
辩舌纵横报知已，古人凭轼取封侯。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。